open-index/open-wikipedia-markdown huggingface dataset:
El Páramo

250ra|eta|dekstra|La provinco Leono en la regiono kaj *El Páramo* en la provinco.
250ra|eta|dekstra|Komarkoj de la provinco Leono; *El Páramo* (Altebenaĵo) sude, griza.
350ra|eta|dekstra|Tipa pejzaĝo.
***El Páramo*** (altebenaĵo aŭ stepo) estas komarko en sudo de la provinco Leono, en la regiono Kastilio kaj Leono, Hispanio.​ Ĝi etendiĝas tra 861,43 km², kun inter 16 000 kaj 20 000 loĝantoj. Ĝi estas dividita en 20 municipajn teritoriojn kaj foje la limaj konsideroj ne koincidas depende de la fontoj. Temas pri unu el la plej ebenaj ebenaĵoj de Iberio, generita de sedimentoj apenaŭ eroziitaj dum la lastaj 25 milionoj da jaroj. Ĝi estas klare limigita per serio de elstaraj geografiaj elementoj. Norde, estas deklivaroj de la Kantabra Montaro de la komarko *Tierra de León*, sude la unuaj deklivoj de la riverterasoj de la kunfluejoj inter la riveroj Esla kaj Órbigo, koincide kun la provinca limo kun la provinco Zamoro. Okcidente estas la bordo de la rivero Órbigo, kaj oriente la valo de la rivero Esla.​

Grandparte oni faras intensivan agrikulturon de irigacio pare de akvo devena el la akvorezervejo de Barrios de Luna kaj la kanalo inter la riveroj Esla kaj Órbigo. La ĉefurbo estas Santa María del Páramo.

## Municipoj 
eta|dekstre|Tipa vilaĝo: Grisuela del Páramo.

## Notoj 
## Vidu ankaŭ 
* Municipoj de Provinco Leono

## Bibliografio 
* Fernández González, Jesús (2013). Ministerio de Agricultura, Alimentación y Medio Ambiente, eld. Caracterización de las comarcas agrarias de España 29.

## Eksteraj ligiloj 
* Diputación de León 
* Oficiala Turismejo de la Provinco de Leono
* Oficiala Turismejo de la Urbo de Leono kun retkameraoj 

Kategorio:Provinco Leono
Ardón (Leono)

**Ardón** [arDON] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *El Páramo* (Altebenaĵo aŭ Stepo), en la sudo de la provinco.

250px|eta|maldekstra|La provinco Leono en la regiono kaj *El Páramo* en la provinco.
[250px|eta|maldekstra|Komarkoj de la provinco Leono; *[El Páramo* (Altebenaĵo) sude, grizkolora.]]

## Geografio 
Ĝia municipa teritorio estas formata de la loĝlokoj Ardón, Benazolve, Cillanueva, Fresnellino del Monte, San Cibrián kaj Villalobar, okupas totalan areon de 48,65 km² kaj laŭ la demografia informo de la municipa censo fare de la INE en 2021, ĝi havis 562 loĝantojn. Ĝi perdis ĉirkaŭ 1 100 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 20 km de Leono, provinca ĉefurbo; trapasas la municipan teritorion la rivero Esla. Ĝi limas kun Chozas de Abajo, Vega de Infanzones, Valdevimbre, Campo de Villavidel kaj Cabreros del Río.

## Historio 
En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (iam vitejoj, poste maizo kaj aliaj irigaciaj cerealoj) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

## Bildaro 

Bodegas en Ardón.jpg|Tradiciaj vinkeloj.
PALOMAR.JPG|Kolombejo.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
Munwiller

''''* (jen france kaj alzace, germane *Munweiler*) estas komunumo de Francio. Ĝi situas en la departemento Haut-Rhin/Owerèlsass (Supra Alzaco), kiu apartenas al la historia regiono Alzaco kaj al la en 2016 kreita administra regiono Grand Est. La komunumo etendiĝas sur  kaj havis  laŭ la lasta oficiala nombro de . Administre la komunumo apartenas al la arondismento *Thann-Guebwiller/Gebweiler*, kaj al la kantono *''. 

## Vidu ankaŭ 
* Komunumoj de Haut-Rhin

eta|maldekstra|300px|

Kategorio:Komunumoj de Haut-Rhin
Scipione Maffei

**Scipione MAFFEI** (Verono, 1-a de junio de 1675 - samloke, 11-a de februaro 1755) estis itala historiisto, dramaturgo, filozofo kaj saĝulo.

Li edukiĝis ĉe la jezuitoj de Parmo, elektis dekomence la militistan karieron, kaj servis elstare en la armeo de Bavario. Li partoprenis en la batalo de Schellenberg ĉe Donauwörth en 1705, post kio li revenis al Italio.

Li publikigis diversajn verkojn diversfakajn, fundamente pri paleografio, arkeologio kaj diplomatiko, por ekzemplo, *Verona illustrata*, (Verono, 2 vol., 1732) aŭ *Galliae antiquitates*, (Parizo, 1733). Pro komisio fare de Viktoro Amadeo la 2-a de Savojo, li reformis la Universitaton de Torino. Li ankaŭ fondis la *Museo Lapidario* en Verono.

Kiel poeto, li verkis diversajn komponaĵojn de stilo konceptisma, kaj teatraĵojn, inspiritajn de francaj verkistoj de la epoko de Ludoviko la 14-a, inter kiuj elstaras *La fida Ninfa*, kiun muzikigis Vivaldi. Maffei estas elstara figuro de la itala *Settecento*, kaj pro siaj variaj sciencaj kaj kulturaj interesoj, kaj pro siaj reformismaj kaj merkantilismaj idealoj ene de la katolikismo.

En 1711 Scipione Maffei publikis artikolon en ''Giornale dei letterati d'Italia'' pri instrumento konstruita ĉirkaŭ 1709 fare de Bartolomeo Cristofori, kiun oni nomis „gravicembalo col piano e forte“ (klaviceno kun laŭto kaj mallaŭto). Tio estis pra-piano.

## Notoj 
Kategorio:Italaj verkistoj
Kategorio:Italaj historiistoj
Kategorio:Italaj tradukistoj
Kategorio:Italaj militistoj
141496 Bartkevicius

'*141496 *Bartkevicius''''' estas asteroido de la ĉefa asteroida zono malkovrita la  de la litovaj astronomoj Kazimieras Černis kaj Justas Zdanavičius elde la Observatorio de Molėtai (Molėtai, Litovio).

Ĝi estas en orbita resonanco 1:2 kun Marso.

## Nomo 
Ĝia nomo honoras la litovan astronomon Antanas Bartkevičius, gvidan esploriston ĉe la Instituto de Teoria Fiziko kaj Astronomio de Vilno kaj profesoron pri astronomio ĉe la Pedagogia Universitato Vilno. Li estas bone konata pro sia esploro pri malnovaj stelaj loĝantaroj en la Lakta Vojo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazimieras Černis
Kategorio:Malkovrita de Justas Zdanavičius
Kategorio:Astronomiaj objektoj malkovritaj en 2002
Esla

**Esla** estas unu de la plej gravaj riveroj de nordokcidenta Hispanio. Ĝi ekfluas sur la Kantabra Montaro kaj trapasas de nordo suden la provincojn Leono kaj Zamoro.

Ĝi estas la plej akvenhava alfluanto de la rivero Doŭro, kaj ĝi portas en sia enfluejo ofte pli da akvo ol la ĉefrivero Doŭro mem.

Esla estas 287,83 km longa kaj drenas basenon de 16 026 km²,​ kio faras ĝin la dua plej longa alfluanto de Hispanio post Genil. Ĝia akvokvanto estas retenita en la Akvorezervejo de Riaño dekomence kaj, fine jam proksime de sia enfluo en la Doŭro, en la Akvorezervejo de Ricobayo. Kelkaj loknomoj de la zono deriviĝis el la nomo de tiu rivero, kiel Mansilla del Esla aŭ San Miguel del Esla, el kiuj la unua estas en la Provinco Leono kaj la dua en la Provinco Zamoro.

Bernesga kaj Cea estas alfluantoj de la rivero Esla.

## Notoj 
eta|centre|900px|Panoramo de la rivero Esla el la ruinoj de Castrotorafe.

Kategorio:Riveroj en Hispanio
Sankta Arbaro

eta|300ra|
La **Sankta Arbaro** - germane *Heiliger Forst*, france *Forêt Sainte* - estas malnova nomo por la Arbaro de Hagenau (*Hagenauer Forst / Forêt de Haguenau*) en Malsupra Alzaco. Ĝi ĝis la komenco de la 19-a jarcento estis germane nomita *Hagenauer Reichswald* ("imperia arbaro de Hagenau") ĉar ĝi havis statuson de imperia senpereco kadre de la germanlingva Sankta Romia Imperio. Ĝi situas 40 kilometrojn okcidente de Baden-Baden, ĉirkaŭ 30 kilometrojn okcidente de la Rejno. Kun ĉirkaŭ 21 000 hektaroj, la Sankta Arbaro estas la plej granda arbaro en Alzaco kaj la sesa plej granda en tuta Francio.

La Sankta Arbaro restis kiel arbara areo inter Pfaffenhoffen/Pfaffenhofen en la okcidento, Bischwiller/Bischweiler en la sudoriento kaj Seltz/Selz ​​​​en la nordoriento ĉar ĝia sabla grundo ne estis sufiĉe fekunda por agrikultura uzo.

Ĝi ricevis sian nomon pro la multaj monaĥejoj kaj preĝejoj kiuj estis konstruitaj en ĝi, inkluzive de:
* monaĥejo *Surburg* en Surbourg/Surburg, la plej malnova monaĥejo en Alzaco
* monaĥejo *Sankta Valburga* en Walbourg/Walburg, benediktana abatejo fondita ĉirkaŭ 1074, en kiu la patro de Frederiko Barbarossa estas enterigita,
* monaĥejo *Marienthal* ("maria valo" inter Haguenau/Hagenau kaj Bischwiller/Bischwiller, la centro de la alzaca maria sindonemo
* monaĥejo *Königsbrück/Koenigsbruck*, cisterciana monaĥejo

Triono de la Sankta Arbaro estis parto de la doto kiun *Agnes von Waiblingen*, la filino de imperiestro Henriko la 4-a, donis en la edzecon al Frederiko la 1-a el la familio Ŝtaŭfoj, duko de Ŝvabio. La aliaj du trionoj restis ĉe la Salioj. En la jaroj kiuj sekvis, la Sankta Arbaro iĝis preferata ĉasejo por la Ŝtaŭfoj. La filo de Frederiko, duko Frederiko la 2-a, konstruis ĉaskabanon sur insulo en la rivero *Moder*, kiu estis trakonstruigata de lia filo, imperiestro Frederiko Barbarossa, al reĝa palaco, kaj ĉirkaŭ kiu finfine disvolviĝis la urbo Haguenau/Hagenau.

## Referencoj 
Kategorio:Alzaco
Arbogast

**Arbogast** (malnovaltgermane por *la fremda heredanto*; germane plennome *Arbogast von Straßburg*, mortis en 618 en Strasburgo) estis sankta episkopo de la diocezo Strasburgo. Li estis la fondinto de la monaĥejo *Surburg*.

## Vivo 
eta|
Laŭ unu tradicio li naskiĝis en Irlando aŭ Skotlando sub la nomo **Arascach**, laŭ alia tradicio li devenas el suda Francio.

eta|maldekstra|200px|
Li venis al Alzaco kiel misiisto ĉirkaŭ 550 kaj ekloĝis en la "Sankta Arbaro" de Hagenau.

Kiel episkopo de Strasburgo, Arbogast konstruigis preĝejojn kaj monaĥejojn kaj certigis la prosperon de la grandurbo. Arbogast estas konsiderita la ĉefa fondinto de kristanismo en Alzaco. Li estis tre respektata jam dum sia vivo. Arbogast mortis en Strasburgo en 618.

Monaĥejo de lia nomo poste staris ekstere la urbomuroj de Strasburgo.

Laŭ legendo, li revivigis *Siegbert*, la filon de la franka reĝo *Dagoberto* la 2-a post ĉasakcidento, post kio Dagoberto nomumis lin episkopo de Strasburgo. Tamen, Arbogast mortis jam 618, pli ol tri jardekojn antaŭ ol Dagoberto la 2-a naskiĝis en 652.

Arbogast estas la patrono de Rufach/Rouffach, Muttenz kaj Oberwinterthur. Lia festotago en la katolika eklezio estas la 21-a de julio.

## Referencoj 
Kategorio:Sanktuloj
Kategorio:Episkopoj
Kategorio:Strasburgo
Kategorio:Alzaco
Kategorio:Vinterturo
Kategorio:Kantono Bazelo Kampara
Órbigo

**Órbigo** estas unu de la plej gravaj riveroj de nordokcidenta Hispanio. Ĝi ekfluas el la kuniĝejo de la riveroj Luna kaj Omaña, ĉe Secarejo de la municipo Cimanes del Tejar, trapasas de nordo suden la provincon Leono kaj post Benavente enfluas en la riveron Esla, kiu siavice estas alfluanto de Doŭro.

Alfluantoj de la rivero Órbigo estas Duerna, kun longo de 54 km kaj baseno de 317 km²; Tuerto, Jamuz, Eria, ktp.

La rivero Órbigo estas trapasata de la Jakoba Vojo ĉe Hospital de Órbigo, en la provinco Leono.

eta|maldekstre|300ra|Órbigo ekfluas el la kuniĝejo de la riveroj Luna kaj Omaña.

## Notoj 
Kategorio:Riveroj en Hispanio
Ķekava

**Ķekava** estas setlejo en Latvia historia regiono Vidzeme, en la centro de Latvio. Ĝi estas ĉefurbo de distrikto Ķekava. La distancoj al la plej gravaj centroj estas 52&nbsp;km de Bauska kaj 19&nbsp;km de Rigo.

Ĝis 2022, Ķekava estis vilaĝo. La ŝtatleĝo kondiĉas ke de 1-a julio 2022, Ķekava estos koncedita urborajtoj.

## Historio 
En antikveco, Ķekava regiono estis relative malabunde loĝita areo en la norda parto de zemgala ŝtato Upmale, kun miksita etna kunmetaĵo. La livonoj ankaŭ vivis en tiuj lokoj kune kun la zemgaloj. En la 13-a jarcento la teritorio estis inkludita en Livonio.

Ķekava grandbieno kun akvomuelejo unue estis menciita en dokumentoj en la terdisputdokumentoj de la Livonia Ordeno kaj la Dekano de Rigo en 1435. Ĝis la Livonia Milito, Ķekava situis en la Dole paroĥo de la Arkidiocezo de Rigo.

Post la kolapso de Livonio en la 1560-aj jaroj, Ķekava estis inkluditaj en la Duklando Kuronio kaj Zemgalio. En 1629 ĝi estis akirita fare de Svedio. En 18-a jarcento ĉio distrikto estis inkludita en Rusia Imperio.

Ķekava multe suferis en la militoj de la 19-a kaj 20-a jarcentoj, sed pro sia avantaĝa loko ĝi ĉiam estis restaŭrita. Post la Dua Mondmilito estis konstruita kokaĵfabriko, kiu iĝis la plej grava firmao en la vilaĝo. Ĝi daŭre funkcias hodiaŭ.

## Geografio 
Setlejo situas en la Meza Latvia malaltebenaĵo (). Tra la setlejon fluas rivero Ķekava, la alfluanto de Daŭgavo. Okcidente de Ķekava estas grandaj marĉoj, oriente - Daūgavo.

Averaĝa temperaturo estas -5,5&nbsp; en januaro kaj +17&nbsp; en julio. Da precipitaĵo falas 700–750&nbsp;mm jare.

## Loĝantaro 
Laŭ la stato de la jaro  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

## Transporto 
La ĉefa ŝoseo de la setlejo estas E67/A7 Via Baltica (Talino-Varsovio). Aliaj gravaj vojoj estas la Riga pretervojo A5 kaj la vojo V6 Ķekava-Plakanciems.

## Bildoj 

Pildrežģu ēka Ķekavā - panoramio.jpg
Курятники - panoramio.jpg|Kokaĵfabriko
Ķekavas upīte pie Ķekavas 1998-11-07 - panoramio.jpg|Rivero Ķekaviņa
Doles (Ķekavas) luterāņu baznīca 1.jpg|Ene de la preĝejo

## Referencoj 
## Eksteraj ligiloj 
Kategorio:Urboj de Latvio
Monster High

***Monster High*** estas usona serio de gotik-stilaj modo-pupoj de la firmao Mattel, kaj la rilata kultura franĉizo. La franĉizo komenciĝis en 2020 per la nuraj pupoj, sed baldaŭ kreskis al vasta aro de varoj, plejparte por infanoj, kiel ludiloj, skribiloj, vestoj, ujoj, akcesoraĵoj, magazenoj, libroj kaj filmoj. Ĝi estas inspirita de monstrofilmoj, hororo, trileroj kaj similaj ĝenroj, kiel ankaŭ de folkloro, mitologio kaj populara kulturo.

Fokuso de la fikcia universo de *Monster High* estas la samnoma lernejo. Ĝiaj lernantoj estas dekkelkjaruloj de diversaj monstraj kaj fantastaj specoj. Plej ofte ili estas la idoj de iuj famkonataj estaĵoj el populara kulturo. Ĉefaj roluloj estas la knabinoj
Clawdeen Wolf, Lagoona Blue, Cleo de Nile, Frankie Stein kaj Draculaura, kiuj estas filinoj de homlupo, mara monstro, mumio, la monstro de Frankenstein kaj grafo Dracula, respektive.

Kategorio:Mattel
Kategorio:Pupoj
Kategorio:Fikciaj monstroj
Kategorio:Fikciaj edukejoj
Kategorio:Fikciaj universoj
Kategorio:Gotika subkulturo
San Esteban de Nogales

**San Esteban de Nogales** [sanesTEban denoGAles] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *Tierra de La Bañeza* (Tero Banjeza), en la suda centro de la provinco kaj en la tradicia areo de La Valdería. *San Esteban de Nogales* estas komprenebla etimologie kiel *Sankta Stefano de Juglandarboj*.

[250ra|eta|maldekstra|Komarkoj de la provinco Leono; *[Tierra de La Bañeza|La Bañeza* sude, centre, violkolora.]]
250ra|eta|maldekstra|Monaĥejo de Santa María de Nogales.
250ra|eta|maldekstra|Pordego de la Monaĥejo de Santa María de Nogales.

## Geografio 
Ĝia municipa teritorio estas formata de unusola loĝloko, okupas totalan areon de 32,24 km² kaj laŭ la demografia informo de la municipa censo fare de la INE en 2021, ĝi havis 252 loĝantojn. Ĝi perdis ĉirkaŭ 700 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 76 km de Leono, provinca ĉefurbo. Ĝi limas kun Castrocalbón, Quintana del Marco, Alija del Infantado, Fuente Encalada (Provinco Zamoro), Villageriz (Provinco Zamoro) kaj Arrabalde (Provinco Zamoro).

## Historio 
En Mezepoko okazis reloĝado rilate al monaĥejo de cistercianoj ekde 1150. La areo apartenis al la Regno Leono kaj poste suferis pro la Milito de Hispana Sendependiĝo. Dum jarcentoj estis orminado en apudaj areoj.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
Riego de la Vega

**Riego de la Vega** [RJEgo delaBEga] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *Tierra de La Bañeza* (Tero Banjeza), en la suda centro de la provinco. *Riego de la Vega* estas komprenebla etimologie kiel *Irigacio de la Valo*.

[250ra|eta|maldekstra|Komarkoj de la provinco Leono; *[Tierra de La Bañeza|La Bañeza* sude, centre, violkolora.]]
250ra|eta|maldekstra|Preĝejo de Riego de la Vega.
250ra|eta|maldekstra|Preĝejo en Castrotierra de la Valduerna.

## Geografio 
Ĝia municipa teritorio estas formata de la loĝlokoj Castrotierra de la Valduerna, Riego de la Vega, San Félix de la Vega, Toral de Fondo, Toralino de la Vega kaj Villarnera de la Vega, okupas totalan areon de 37,57 km² kaj laŭ la demografia informo de la municipa censo fare de la INE en 2021, ĝi havis 708 loĝantojn. Ĝi perdis preskaŭ 1 700 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 51 km de Leono, provinca ĉefurbo. Ĝi limas kun Valderrey, San Cristóbal de la Polantera, Santa María de la Isla, Villamontán de la Valduerna kaj Palacios de la Valduerna.

## Historio 
Estas atestaĵoj de antaŭromia kaj romia loĝado; en Mezepoko okazis reloĝado. La areo apartenis al la Regno Leono kaj poste suferis pro la Milito de Hispana Sendependiĝo. Dum jarcentoj estis orminado en proksimaj areoj.

Tradiciaj enspezofontoj estas agrikulturo (cerealoj, beto, fazeoloj, terpomoj kaj maizo) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado) kune kun industrio en industria zono.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
Bustillo del Páramo

**Bustillo del Páramo** [busTIljo delPAramo] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *El Páramo* (Altebenaĵo), en la sudo de la provinco.

250px|eta|maldekstra|La provinco Leono en la regiono kaj *El Páramo* en la provinco.
[250px|eta|maldekstra|Komarkoj de la provinco Leono; *[El Páramo* (Altebenaĵo) sude, grizkolora.]]

## Geografio 
Ĝia municipa teritorio estas formata de la loĝlokoj Acebes del Páramo, Antoñanes del Páramo, Barrio de Buenos Aires, Bustillo del Páramo, Grisuela del Páramo, Matalobos del Páramo, La Milla del Páramo kaj San Pedro de Pegas, okupas totalan areon de 71,77 km² kaj laŭ la demografia informo de la municipa censo fare de la INE en 2021, ĝi havis 1 113 loĝantojn. Ĝi perdis ĉirkaŭ 2 100 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 36 km de Leono, provinca ĉefurbo.

## Historio 
En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (iam vitejoj, poste maizo kaj aliaj irigaciaj cerealoj) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

## Bildaro 

Iglesia parroquial de San Pedro Apóstol.jpg|Preĝejo.
Monumento al agricultor en Bustillo del Páramo.jpg|Monumento al kamparano en Bustillo del Páramo.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
Toni Wirtanen

**Toni Juhana WIRTANEN**, naskiĝinta 4-a de aprilo 1975 en Heinola, estas finna muzikisto. Li estas konata speciale kiel centra membro de Apulanta. Li kantas kaj ludas gitaron. Li komponis kaj tekstis plejparton de muziko de Apulanta. Li kaj Antti Lautala fondis la bandon en 1991. Li faris kantojn ankaŭ por Irina kaj Kaija Koo. Wirtanen estas en geedzeco kaj havas du infanojn. Wirtanen ricevis Premion Juha Vainio en la jaro 2021. Li gastigis en 2004 televidan programon. Li aktoris en filmoj *Pitkä kuuma kesä* kaj *Kuutamolla*. Li aktoris ankaŭ en televidaj serioj.

Kategorio:Finnaj muzikistoj
Kategorio:Naskiĝintoj la 4-an de aprilo
Kaija Koo

**Kaija KOO**, oficiale **Kaija Irmeli Kokkola**, naskiĝinta la 10-an de Septembro 1962 en Helsinko, estas finna kantisto. Ŝi kantludis precipe pop- kaj furor-kantojn. En 1980-aj jaroj ŝi apartenis al bando Steel City. Ŝi publikigis sian unuan albumon en 1986. La dua albumo *Tuulten viemää* (1993) fariĝis vere konata. Toni Wirtanen faris parton de ŝiaj kantoj. Ŝi kantis ankaŭ julkantojn.

Kategorio:Finnaj kantistoj
(141498) 2002 EZ16

**(141498) 2002 EZ16** estas terrenkonta, venusrenkonta kaj merkurrenkonta atona asteroido malkovrita la  de la usona astronomo David J. Tholen elde la Observatorioj de Mauna Kea, en Hawaii, Usono.

## Orbito 
Ĝi estas en orbita resonanco 9:8 kun la Tero.

Ĝia discentra orbito krucas tiujn de la Tero, de Venuso kaj de Merkuro, ĝia granda orbita klineco tenas ĝin malproksima de la orbitoj de Venuso kaj de la Tero, sed ĝia suprenira nodo estas tre proksima de la merkura orbito.

* Ĝia marsa MOID estas 0,24304 astronomia unuo (36,358 milionoj da km).
* Ĝia tera MOID estas 0,1767 astronomia unuo (26,429 milionoj da km).
* Ĝia venusa MOID estas 0,28894 astronomia unuo (43,225 milionoj da km).
* Ĝia merkura MOID estas 0,04133 astronomia unuo (6,183 milionoj da km).
* La  ĝi pasis al 0,18911 astronomia unuo (28,290 milionoj da km) de la Tero.
* La  ĝi pasos al 0,17391 astronomia unuo (26,017 milionoj da km) de nia planedo.
* La  ĝi pasis al 0,04151 astronomia unuo (6,210 milionoj da km) de Merkuro.
* La  ĝi pasos al 0,04139 astronomia unuo (6,192 milionoj da km) de ĉi tiu planedo.

## Eksteraj ligiloj 
* 
* 
* 
* 

Kategorio:Atonaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Merkurrenkontaj asteroidoj
Kategorio:Malkovrita de David J. Tholen
Kategorio:Astronomiaj objektoj malkovritaj en 2002
Bercianos del Páramo

**Bercianos del Páramo** [berZJAnos delPAramo] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *El Páramo* (Altebenaĵo), en la sudo de la provinco. *Bercianos del Páramo* estas komprenebla etimologie kiel Bierz-anoj de la Stepo, kiel aludo al la deveno de reloĝantoj, nome el Bierzo.

250px|eta|maldekstra|La provinco Leono en la regiono kaj *El Páramo* en la provinco.
[250px|eta|maldekstra|Komarkoj de la provinco Leono; *[El Páramo* (Altebenaĵo) sude, grizkolora.]]

## Geografio 
Ĝia municipa teritorio estas formata de la loĝlokoj Bercianos del Páramo, Villar del Yermo kaj Zuares del Páramo, okupas totalan areon de 35,09 km² kaj laŭ la demografia informo de la municipa censo fare de la INE en 2021, ĝi havis 541 loĝantojn. Ĝi perdis ĉirkaŭ 1 000 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 32 km de Leono, provinca ĉefurbo; trapasas la municipan teritorion la rivero Esla. Ĝi limas kun Santa María del Páramo, San Pedro Bercianos, Valdevimbre, Villamañán, Laguna Dalga kaj Pobladura de Pelayo García.

## Historio 
Estis antaŭromiaj kaj romiaj restaĵoj, kaj en Mezepoko okazis reloĝado fare de la grafo Gatón en la 9-a jarcento pro komisio de Ordoño la 1-a.​ La unua plej frua mencio estis de la jaro 917 rilate al ekleziuloj; poste nobeloj dominis la lokon. La areo apartenis al la Regno Leono. El la 14-a jarcento nobeloj Osorio kaj Quiñones hegemoniis en la areo. Ekde 1959, post la konstruo de la Akvobaraĵo de Barrios de Luna, ĝeneraliĝis la irigacio.

Tradiciaj enspezofontoj estas agrikulturo (iam cerealoj kaj lino, poste maizo kaj aliaj irigaciaj cerealoj kaj beto) kaj brutobredado [azenoj, muloj, sed lastatempe ŝafoj, porkoj kaj bovoj). Forstado gravas ĉe la riverbordoj. Lastatempe kultura kaj rura turismo plie ekgravis (popola arkitekturo, historia heredo, piedirado, kuirarto).

## Bildaro 

Calle en Bercianos.jpg|Strato.
Embalse de Los Barrios de Luna (León).JPG|Akvobaraĵo de Barrios de Luna ebligis irigacion en la areo.
Retablo Iglesia San Vicente de Bercianos del Páramo.jpg|Retablo de la preĝejo San Vicente de Bercianos del Páramo.
Ermita 3 Bercianos.jpg|Ermitejo.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
2-Klorobutano

**2-Butila klorido** aŭ **2-Klorobutano** estas alkila klorido konsistanta je 4 karbonatomoj, 9 hidrogenatomoj kaj 1 kloratomo. Ĝi rezultas en interagado de la 2-Butanolo kun klorida acido. En mediaj kondiĉoj ĝi estas senkolora likvaĵo kun malagrabla odoro, iomete solvebla en akvo kaj pli solvebla en nepolaraj solvantoj. Kiam varmigita, 2-Klorobutano povas produkti hidrogenan kloridon, fosgenon kaj duoksinojn.

## Reakcioj 
### Reakcio 1 
* Preparado de **2-Butila klorido** per traktado de **2-Buteno** kun **klorida acido**:

### Reakcio 2 
* Preparado de **2-Butila klorido** per interagado de **2-butanolo** kun **klorida acido**:

### Reakcio 3 
* Preparado de **2-Butila klorido** per reakcio inter **2-butanolo** kaj **fosfora pentaklorido**:

### Reakcio 4 
* Preparado de **2-Butila klorido** per traktado de **2-butanolo** kun **fosfora triklorido**:

### Reakcio 5 
* Preparado de **2-Butila klorido** per interagado de **2-butanolo** kun **tionila klorido**

## Vidu ankaŭ 
* Kloridoj

## Referencoj
Olga Ĥoĥlova

**Olga Stepanovna Ĥoĥlova** (17a de junio 1891 – 11a de februaro 1955), aŭ pli mallonge **Olga ĤOĤLOVA** kaj edziĝinta **Olga Picasso**, estis rusa dancistino de la kompanio Rusaj Baletoj kaj portempe edzino de la fama pentristo Pablo Picasso. Ŝi estis krome inspira muzo kaj modelo de kelkaj liaj pentraĵoj, inter kiuj elstaras oleoj surtolaj de 1917, nome "Portreto de Olga sur brakseĝo" kaj "Olga Ĥoĥlova kun mantilo".

## Biografio 
Olga Ĥoĥlova naskiĝis en familio aristokrata en la urbo Niĵino. Ŝia patro estis Stepan Vasilieviĉ Ĥoĥlov, oficiro de la ŝiparmeo de la Rusa Imperio, kaj ŝia patrino estis Lidia Zinĉenko (ukraina).
[maldekstre|eta|Olga en la studio de Picasso en [1918.]]
En 1911, estante 20-jaraĝa, estis elektita de Sergej Djagilev por formi parton de la fama dancokompanio Rusaj Baletoj. Kvankam ŝi ne estis unu el la ĉefaj dancistinoj de la kompanio, ŝi formis parton de la koregrafio kiu estis premierita en la ĉefaj eŭropaj urboj.

Dume, ekde 1914, la Rusa Imperio kaj parto de Eŭropo estis enirintaj en la kirlo de la Unua Mondmilito. Fine de la milito, la situacio estis ankoraŭ pli nestabila kaj ĥaosa, kaj la familio de Olga vidiĝis kaptita ankaŭ de la rusa revolucio. La artistino, antaŭ tia situacio kaj spite lasadon tie de sia familio, preferis resti en Eŭropo, kiel granda parto de la dancokompanio.

Estante 25-jaraĝa, ŝi konis Pablo Picasso en Romo, komence de 1917 dum la ludado de la baleto *Parade*. Picasso, kiu jam estis fama kiel plinovigisma artisto, zorgis por la realigo de dekoracioj kaj vestaro de la verko. Al Picasso plaĉis la bohemia vivo de Parizo de komenco de la 20-a jarcento. Li estis ekstravagancema, kun forta kaj revolucia karaktero. Olga estis de riĉa familio kaj ekstravertita.

Ekde 1927, la rilato ekmalboniĝis rapide. Picasso, estante 45-jaraĝa, estis havinta sekretan rilaton kun franca junulino 17-jaraĝa, nome Marie-Thérèse Walter. En 1935, Olga sciis, ke Pablo Picasso havos filon kun sia amantino. Tiam, ŝi forportis Paulo, rompis ĉian rilaton, kaj iris loĝi en suda Francio. Picasso petis separon, sed malakceptis disdoni sian havaĵon, kvankam temante pri geedzeco de kunhavataj havaĵoj laŭ la franca civila juro, Olga rajtas ricevi la duonon de la granda havaĵo de Picasso. La paro, kvankam separiĝis en 1935, neniam plenumis la demarŝojn por divorco.

dekstre|eta|Tombo de Olga Ĥoĥlova, kun sia edzina nomo, Olga Ruiz Picasso.
Olga vivis siajn lastajn jarojn sola, sen povi piediri post infarkto. En la 11-a de februaro 1955, ŝi mortis pro kancero en la franca urbo Cannes. Pablo Picasso ne venis al la funebro. Ŝi estis entombigita en la Tombejo Grand Jas.
[maldekstre|eta|Portreto de Olga de baletverko. Foto de la [Nacia Biblioteko de Francio.]]

## Notoj 
## Eksteraj ligiloj 
* Picasso kaj Ĥoĥlova
* Biografio kaj fotoj de Olga Ĥoĥlova

Kategorio:Rusiaj dancistoj
Sergej Svjatĉenko

**Sergej Evgeneviĉ Svjatĉenko** (, , naskiĝis  en Ĥarkivo) estas ukraina artisto kiu loĝas en Danio ekde 1990. En 1975, li ricevis diplomon de arĥitekto kaj artisto de Akademio de Arto kaj Arĥitekturo de Ĥarkivo, kaj en 1986 doktoriĝis ĉe Lernejo de Arĥitekturo de Kievo. La stilo de Svjatĉenko, formo de abstrakta ekspresionismo, estas facile rekonebla. Svjatĉenko ŝanĝas la motivon plurajn fojojn por fari motivon kiu povas elvoki iajn sentojn en la spektanto. La profundo de liaj pejzaĝaj pentraĵoj ofte estas pli grava ol la motivo mem.

La plej ŝatata medio de Svjatĉenko estas akrila farbo, sed li ankaŭ faris instalaĵojn, videon, fotarton kaj kungluaĵojn. Li ofte manipulis fotojn. Kungluaĵo estas kio famigis Svjatĉenko-n en Ukrainio. Abstrakta arto ne estis akceptita en Unio de Sovetaj Socialismaj Respublikoj; arto laŭsupoze devis subteni la reĝimon.

En la mezaj 1970-aj jaroj, li prefere laboris per kungluaĵoj, dum li prefere interesiĝis pri pentrado en la mezaj 1980-aj jaroj.

La arto de Svjatĉenko estas interalie influita de superrealismo kaj arĥitekturo. Grandaj majstroj kiel Mikelanĝelo kaj Le Corbusier, kiuj kunigis arton kun arĥitekturo, estas modeloj por Svjatĉenko. La patro de Sergej Svjatĉenko, Evgenij Svjatĉenko, kiu estis profesoro pri arĥitekturo kaj artisto, inspiris lin grandege. Li montris al sia filo la rusan arton de antaŭ la revolucio de 1917, kie koloro blanka estis precipe decida por lumo kaj spaco en pentraĵo.

## Bildgalerio
***"You"**. Retrospektiva ekspozicio. Viborg Kunsthal, 2017

From "You".jpg
From "You", Viborg, 2017.jpg
"You", 2017.jpg

***"Nattergalen" (La Najtingalo)** – scenografio kaj kostumdezajno por Dansk Danseteater, 2020 

Plakat til forestillingen Nattergalen.jpg
Kostume - detalje.jpg
Nattergalen Dansk Danseteater, 2020.jpg
Kostumer til Nattergalen, Dansk Danseteater, 2020.jpg
Scenografi til Nattergalen.jpg
Scenografi til Nattergalen Dansk Danseteater.jpg
Scenografi til Nattergalen,Dansk Danseteater, 2020.jpg

***"Better than the Moon"**, Fredericia Kunstforening, 2020

From "Better than the Moon", 2020.jpg
From "Better Than The Moon", Fredericia, 2020.jpg
From "Better than the Moon", Fredericia, 2020.jpg

## Eksteraj ligiloj 
* retejo de Sergej Svjatĉenko ()

Kategorio:Ukrainaj pentristoj
Kategorio:Abstraktismaj pentristoj
László Kabos (1894-1937)

**László Kabos** [lAslO kaboŝ], laŭ hungarlingve kutima nomordo **Kabos László** estis hungara aktoro. Lia origina familia nomo estis *Friedszám*.

László Friedszám naskiĝis la  en Bükkösd, li mortis la  en Budapeŝto.

## Biografio 
László Kabos maturiĝis en Pécs en mezlernejo, poste li aliĝis en Pécs al teatra kompanio de Béla Füredi. Liaj sekvaj pli gravaj teatrestroj estis laŭvice József Nádassy En Szabadka, György Kürthy, Mihály Fekete (aktoro), László Gróf kaj Menyhért Gulyás. Li plej longe estis aktoro en Nagyvárad kaj Kecskemét. Li batalis dum la 1-a mondmilito, ankaŭ vundiĝis, militkaptitiĝis, fine en 1916 li apartenis al ŝanĝitaj kaj vunditaj militkaptitoj. En 1919 li edziĝis. Ekde 1924 li apartenis al malgranda teatra trupo, krome li kontribuis poemojn, novelojn, eseojn. Li mortis pro tuberkulozo, sed li estis entombigita en Kecskemét.

## Liaj roloj (elekto) 
* Lev Tolstoj: *Élő holttest* - Fedja (ĉefrolo)
* Kálmán Mikszáth:
** *Vén gazember* titolrolo
** *Noszty-fiú esete Tóth Marival* - Bubenyik
* József Katona: *Bánk bán* - Tiborc
* :en:Anne Nichols: :en:Abie's Irish Rose - Salamon Lévy
 
## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Budapeŝtanoj
Solidstata disko

dekstra|eta|mSATA SSD
dekstra|eta|2.5-in Serial ATA SSD
**Solidstata disko** (**SSD**) estas datenstora aparato, kutime uzata en komputilo. Ĝi uzas fulmomemoron por stori datenojn eĉ post kiam ĝi estas malŝaltita. SSD-oj estas dezajnitaj por aliri datenojn en la sama maniero kiel tradiciaj malmolaj diskoj (HDD). Malmola disko (HDD) kutime povas esti rekte anstataŭigita per solidstata disko (SSD).

La plej bona afero pri solidstataj diskoj estas, ke ili havas multe pli rapidan leg-/skriban rapidon ol malmolaj diskoj. Ili ankaŭ ne havas moviĝantajn partojn, kio signifas, ke ili ne bruas aŭ ne rompiĝas tiom facile. Tamen, SSD-oj povas esti pli multekostaj ol malmolaj diskoj. Ĉi tio ankaŭ signifas, ke kontraŭ la sama prezo, iu povas akiri multe pli da kapacito se tiu anstataŭe elektas HDD.

Hibrida disko kombinas la funkciojn de HDD kaj SSD en unu unuon. Ĝi enhavas grandan HDD kaj pli malgrandan SSD por kaŝmemoro por plibonigi rendimenton de ofte aliritaj dosieroj. Hibrida disko povas oferti preskaŭ la saman rendimenton kiel SSD kaj ĝi povas enhavi pli da kapacito. La prezo ankaŭ estas pli malalta ol tiu de SSD. La ĉefa merkato por ĉi tiu disko estas tekokomputiloj, ĉar ĉi tiuj aparatoj povas enteni nur unu diskon.

La teĥnologio de solidstata disko rapide pliboniĝas kaj novaj SSD-modeloj ofte estas enkondukitaj. Tamen ili ne gajnis popularecon inter multaj uzantoj. Ni ankoraŭ trovas, ke HDD-oj ankoraŭ regas la merkaton. Oni antaŭvidas ke vendo de SSD-oj pligrandiĝos kaj renversos tiun de HDD-oj post 2020. La plej granda malavantaĝo de SSD-oj kompare kun malmolaj diskoj estas, ke SSD-oj havas limigitan kvanton da leg-/skriboj, kiun ĝi povas efektivigi antaŭ ol sektoro malsukcesas, kio ne estas granda problemo kun tradiciaj malmolaj diskoj.

## Referencoj 
## Vidu ankaŭ 
* Disko (komputiko)
* Diskaparato
* RAID
* Ĉefmemoro

## Tradukfonto 
Kategorio:Komputila aparataro
Skořice

**Skořice** estas municipo situanta en distrikto Rokycany en Ĉeĥio kaj situanta proksimume 11&nbsp;km sudoriente de Rokycany. Vivas ĉi tie  ().

## Historio 
La unua skribmencio pri la vilaĝo estas el la jaro 1352.

En konekso kun pereo de armea spaco Brdy estis al la 1-a de januaro 2016 alligita al la municipo katastra teritorio *Skořice v Brdech*, kiu estiĝis al la 10-a de februaro 2014. Tiu ĉi katastra teritorio mezuras 20,013 659&nbsp;km² kaj estas ĉi tie registritaj 9 konstruaĵoj kun adresoj, 7 enloĝigitaj loĝejoj kaj 21 loĝantoj, laŭ popolnombrado ĉi tie vivis 19 loĝantoj.

## Loĝantaro 
## Memorindaĵoj 
* Ruino de burgo Dršťka proksimume unu kilometro sude de la municipo
* Preĝejo de sankta Venceslao

## Pluaj fotoj 

Skořice (okres Rokycany), pomníky.jpg|Monumentoj
Skořice (okres Rokycany), novostavba.jpg|Novkonstruaĵoj
Skořice (okres Rokycany), louky.jpg|Herbejoj kaj arbaroj en ĉirkaŭaĵo

Kategorio:Municipoj en distrikto Rokycany
Kategorio:Vilaĝoj en distrikto Rokycany
Kategorio:Setlejoj en Brda montetaro
Strašice

**Strašice** povas esti:

* Strašice (distrikto Rokycany) - municipo en distrikto Rokycany
* Strašice (distrikto Strakonice) - municipo en distrikto Strakonice
Cheznovice

**Cheznovice** estas municipo situanta en distrikto Rokycany en Ĉeĥio kaj situanta proksimume 11&nbsp;km sudokcidente de Hořovice kaj 15&nbsp;km orient-nordoriente de Rokycany. Vivas ĉi tie  ().

## Historio 
La unua skribmencio pri la vilaĝo estas el la jaro 1379. La nomo de municipo estas derivita de fremdlanda familia nomo **Chazna*, kiu havas devenon en la tjurka kaj ĝi signifas "trezoron", "trezorejon" (komp. tur. *hazine*, bulg. *хазна* aŭ rus. *казна*).

## Loĝantaro 
## Memorindaĵoj 
* Kapeleto

## Pluaj fotoj 

Kaple v Cheznovicích (Q66050499) 01.jpg|Kapelo en Cheznovice
Hostinec U Tomáše Antoše, Cheznovice 38, Cheznovice, okr. Rokycany, Plzeňský kraj 01.jpg|Gastejo

## Referencoj 
Kategorio:Municipoj en distrikto Rokycany
Kategorio:Vilaĝoj en distrikto Rokycany
Kategorio:Setlejoj en Brda montetaro
Kategorio:Setlejoj en Hořovica montetaro
Ĉefkomputilo

eta|280ra|Ĉefkomputilo IBM 704
**Ĉefkomputilo** () estas potenca komputilo uzata por grandaj informpritraktaj laboroj. Ili estas ĉefe uzataj de registaraj institucioj kaj grandaj kompanioj por taskoj kiel censo, industriaj kaj konsumaj statistikoj, entreprena rimedplanado kaj financa transakciopretigo. Ĉefkomputiloj estas speciale uzataj kiel serviloj en la Tut-Tera Teksaĵo (). Ili estas apartaj de superkomputiloj.

La esprimo origine rilatis al la grandaj ŝrankoj kiuj enhavis la procesoron kaj ĉefmemoron de fruaj komputiloj. Poste la termino estis uzata por distingi tre grandajn komputilojn disde malpli potencaj ("minikomputiloj" aŭ "personaj komputiloj").

## Referencoj 
## Vidu ankaŭ 
* Komputilo
* Minikomputilo
* Persona komputilo
* Servilo
* Komputilego

## Tradukfonto 
Kategorio:Komputilo
2-Kloroheksano

**2-Kloroheksano** aŭ **2-Heksila klorido** estas alkila klorido konsistanta je 4 karbonatomoj, 9 hidrogenatomoj kaj 1 kloratomo. Ĝi rezultas en interagado de la **2-heksanolo** kun klorida acido. En mediaj kondiĉoj ĝi estas senkolora likvaĵo, iomete solvebla en akvo kaj pli solvebla en nepolaraj solvantoj. Kiam varmigita, 2-Heksila klorido povas produkti hidrogenan kloridon, fosgenon kaj duoksinojn.

## Reakcioj 
### Reakcio 1 
* Preparado de **2-heksila klorido** per traktado de **2-hekseno** kun **klorida acido**:

### Reakcio 2 
* Preparado de **2-heksila klorido** per interagado de **2-heksanolo** kun **klorida acido**:

### Reakcio 3 
* Preparado de **2-heksila klorido** per reakcio inter **2-heksanolo** kaj **fosfora pentaklorido**:

### Reakcio 4 
* Preparado de **2-heksila klorido** per traktado de **2-heksanolo** kun **fosfora triklorido**:

### Reakcio 5 
* Preparado de **2-heksila klorido** per interagado de **2-heksanolo** kun **tionila klorido**

## Vidu ankaŭ 
* Kloridoj

## Referencoj
Strašice (distrikto Rokycany)

**Strašice** () estas municipo situanta en distrikto Rokycany en Ĉeĥio proksimume 12&nbsp;km oriente de Rokycany. Vivas ĉi tie  ().

## Historio 
En konekso kun pereo de armea spaco Brdy estis al la 1-a de januaro 2016 alligita al la municipo katastra teritorio *Strašice v Brdech*, kiu estiĝis al la 10-a de februaro 2014. Tiu ĉi katastra teritorio mezuras 26,902&nbsp;km² (ĝia devene ununura kaj samnomata katastra teritorio prenas areon nur 7,94&nbsp;km²) kaj estas ĉi tie registritaj du konstruaĵoj kun adresoj, unu neenloĝita loĝejo kaj 0 loĝantoj.

## Loĝantaro
## Pluaj fotoj 

 Strašice, barracks.jpg| Eksa kazerno
 Strašice, barracks 3.jpg|Garaĝoj en la eksa kazerno
 Strašice, museum.jpg| Muzeo de meza Brdy
 Kostel Sv. Vavřince ve Strašicích.JPG| Preĝejo de sankta Laŭrenco
 Strašice, new housing.jpg| Panelsidloĝejo en vilaĝplaco
 Strašice, Dvorský pond.jpg| Fiŝlago de Dvory

Kategorio:Municipoj en distrikto Rokycany
Kategorio:Vilaĝoj en distrikto Rokycany
Kategorio:Eksaj kampurboj en Ĉeĥio
Kategorio:Setlejoj en Brda montetaro
Christian Wehrschütz

[eta|Christian Wehrschütz kiel moderigisto ĉe [Eŭropa Forumo Wachau, 2018.]]

**Christian Ferdinand WEHRSCHÜTZ** (naskiĝinta la  en Graz) estas aŭstra ĵurnalisto kaj juristo.

## Vivo 
Post trapaso de la abiturienta ekzameno en 1980 en Graz (Bundesgymnasium und Bundesrealgymnasium Kirchengasse) li studis inter 1981 kaj 1985 jursciencojn ĉe Universitato de Graz. Krome li ekstudis slavistikon. Li estas oficiro rezervista en rango de majoro. Li komencis sian ĵurnalisman agadon ĉe la dekstra monatgazeto "Die Aula" kie li aktivis ĝis 1983. Inter 1987 kaj 1990 li ĉefredaktistos ĉe "Neue Freie Zeitung" de la partio FPÖ kaj estis aŭtoro ĉe diversaj organoj. En 1988 li volontulis ĉe Neue Zürcher Zeitung verkante por ĝi dum pluraj jaroj recenzojn en la rubriko *Das politische Buch*. Wehrschütz. Li regule skribas por Kleine Zeitung pri la Balkana duoninsulo.

Ekde 1991 li deĵoras ĉe ORF laborante ĝis 1992 ĉe ORF-teleteksto kaj poste ĝis 1999 ĉe ORF-radio en la novaĵsekcio. En novembro 1999 li senditis kiel balkani-eksperto fare de ORF al Belgrado de kie li reporteris pri la eksa Jugoslavujo kaj Albanujo.

En junio 2011 li eĉ kandidatis por la ofico de ĝenerala direktoro de ORF. en 2002 li eks-aniĝis de FPÖ.

Laŭ propraj informoj li parolas la lingvojn anglan, rusan, ukrainan, serban, francan, slovenan, makedonan kaj albanan estante armeinterpretisto pri la lingvoj rusa kaj ukraina. Li estas kunedza kaj havas du filinojn. En septembro 2015 li komisiitis per la gvidado de la nova korespondanta buroo je Kievo.

## Verkoj 
* *Im Kreuzfeuer. Am Balkan zwischen Brüssel und Belgrad*. Molden, Wien/Graz/Klagenfurt 2009, ISBN 978-3-85485-247-6.
* *Brennpunkt Balkan. Blutige Vergangenheit, ungewisse Zukunft*. Styria premium, Wien 2013, ISBN 978-3-222-13427-2.
* *Brennpunkt Ukraine. Gespräche über ein gespaltenes Land*. Styria premium, Wien 2014, ISBN 978-3-222-13474-6.

## Premioj kaj honoroj 
* 2000: Staatspreis für publizistische Leistungen im Interesse der Geistigen Landesverteidigung
* 2007: Leopold-Kunschak-Pressepreis
* 2014: honorado kiel ĵurnalisto de la jaro fare de la gazeto "Der Österreichische Journalist"

## Eksteraj ligiloj 
* Hejmpaĝo
* Etportreto ĉe ORF
* 

## Notoj 
Kategorio:Aŭstraj ĵurnalistoj
Kategorio:Aŭstraj juristoj
Kategorio:Aŭstria televido
Kategorio:Oficiroj
Kategorio:Konservativistoj
Linio D (Praga metroo)

**Linio D** () estas konstruata, kronologie la kvara linio de la Metroo en Prago. Konstruado de la unua sekcio komenciĝis en junio 2019. La linio estos plene aŭtomatigita. Platformaj ŝovpordoj estos instalitaj ĉe ĉiuj stacioj de la linio.

## Referencoj 
## Eksteraj ligiloj 

Kategorio:Linioj de Praga metroo
Kampara komunumo de Hyvinkää

**Kampara komunumo de Hyvinkää** estas eksa komunumo de Finnlando en norda parto de Uusimaa. La komunumo estis fondita 1917. Plejparto de ĝia areo estis distingita el Nurmijärvi, parto el Hausjärvi. La komunumo nomiĝis Hyvinkää, ĝis 1926 la kampurbo Hyvinkää estis distingita al la komunumo kaj la nomo de la origina komunumo iĝis *Hyvinkään maalaiskunta* (Kampara komunumo de Hyvinkää). 1969 Kampara komunumo de Hyvinkää estis ligita al Hyvinkää, kiu estis ŝanĝita urbo. 31-a de decembro 1969 Kampara komunumo de Hyvinkää havis 6945 loĝantojn. Ĝia terareo estis 289,9 km².

Kategorio:Eksaj komunumoj de Finnlando
Tibor Kákonyi

**Tibor Kákonyi** [kAkonji], laŭ hungarlingve kutima nomordo **Kákonyi Tibor** estas hungara aktoro. Lia familia nomo estis *Kakonji* en Jugoslavio laŭ necirila skribo.

Tibor Kákonyi naskiĝis la  en Subotica (Jugoslavio, nun en Serbio).
eta|maldekstre|

## Biografio 
Tibor Kákonyi apartenis al la hungara minoritato en Jugoslavio. Li maturiĝis en gimnazio en sia naskiĝurbo en 1985, poste li akiris aktoran diplomon en arta akademio de Novi Sad en 1989. Lia instruisto estis ekzemple Zsuzsa Bánki. Li komencis sian aktoran karieron en teatrejo en sia naskiĝurbo. Inter 1991-1994 li estis membro de Teatro Szigligeti (Szolnok), en la sekvanta teatra jaro de Teatro de Kecskemét. Pli poste li estis liberprofesiulo.

## Liaj teatraj roloj (elekto) 
* William Shakespeare: Henriko la 4-a - Hastings
* Nikolaj Gogol: La Revizoro - Osip
* Sofoklo: *Filoktetes* - Neoptolemos
* Andor Gábor: Dolarpaĉjo (teatra adapto) - Csarada
* Sándor Hunyady: *Fekete szárú cseresznye* Jankovics (oficiro)
* Albert Wass: *A világ és a vége* - Jeremiás Durdukás

## Liaj kinaj filmaj roloj (elekto) 
* *Panonski vrh* (1980) - agento
* *Gyilkos kedv* (1997)

## Liaj televidaj filmaj roloj (elekto) 
* *Kisváros* (serio, 1998)
* *Szomszédok* (serio, 1999) - ŝtelisto

## Fontoj 
* hungarlingva membiografio kun foto
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Budapeŝtanoj
Kategorio:Jugoslavaj hungaroj
Chozas de Abajo

**Chozas de Abajo** [ĈOzas deaBAĥo] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *El Páramo* (Altebenaĵo aŭ Stepo), en la sudo de la provinco. *Chozas de Abajo* estas komprenebla etimologie kiel Kabanoj de Malsupro.

250px|eta|maldekstra|La provinco Leono en la regiono kaj *El Páramo* en la provinco.
[250px|eta|maldekstra|Komarkoj de la provinco Leono; *[El Páramo* (Altebenaĵo) sude, grizkolora.]]

## Geografio 
Ĝia municipa teritorio estas formata de la loĝlokoj Antimio de Arriba, Ardoncino, Banuncias, Cembranos, Chozas de Abajo, Chozas de Arriba, Méizara, Mozóndiga kaj Villar de Mazarife, okupas totalan areon de 100,27 km² kaj laŭ la demografia informo de la municipa censo fare de la INE en 2021, ĝi havis 2 596 loĝantojn. Ĝi perdis ĉirkaŭ 1 200 loĝantojn el la mezo de la 20-a jarcento pro la migrado el ruraj zonoj al urboj, sed el la 1980-aj jaroj ĝi rekuperis almenaŭ 300 loĝantoj pro proksimeco al la provinca ĉefurbo kaj ekfunkciigo kiel ties dormurbo. Ĝi distas 17 km de Leono, provinca ĉefurbo.

## Historio 
En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (iam vitejoj, poste maizo kaj aliaj irigaciaj cerealoj, pri kio aperas grapolo kaj tritikospiko en la supra dekstra kvarono de la blazono) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado rilata ĉefe al la Jakoba Vojo, pri kio aperas du simboloj en la maldekstra duono de la blazono) sed ĉefe servoj, konstruado kaj funkciigo kiel dormurbo.

## Bildaro 

Iglesia de San Martín, Chozas de Abajo 02.jpg|Preĝejo.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono
Péter Kálloy Molnár

**Péter Kálloy Molnár** [kAloi], laŭ hungarlingve kutima nomordo **Kálloy Molnár Péter** estas hungara aktoro, voĉoaktoro. Lia bopatrino estis Szilvia Dallos.

Péter Kálloy Molnár naskiĝis la  en Mezőcsát.
eta|maldekstre|

## Biografio 
Péter Kálloy Molnár jam dum la bazlernejo gitaris kaj pianludis. Li maturiĝis en gimnazio en Debrecen, poste li akiris aktoran diplomon en Altlernejo pri Teatro kaj Filmo en 1993. Liaj plej gravaj instruistoj estis István Iglódi kaj András Békés, krome private li lernis kantadon de Mária Toldy. Li komencis sian aktoran karieron en Nacia Teatro (Budapeŝto) jam dum la studentaj jaroj. Inter 1993-1997 li estis membro de Gaja Teatro, poste li estis liberprofesiulo. Intertempe li akiris sciencan gradon DLA. Li ricevis aktorajn premiojn inter 1996-2010. Li iam edziĝis, lia edzino naskis filon en 2006.

## Liaj teatraj roloj (elekto) 
* William Shakespeare:
** Hamleto - titolrolo
** Romeo kaj Julieta - Benvolio
** La komedio de eraroj - Dromio el Sirakuzo
* Carlo Goldoni: *A legyező* - Moracchio
* Lev Tolstoj: Milito kaj paco - grafo Nikolaj Rostov
* Jaroslav Hašek: Ŝvejk - 3-a pseŭdomalsanulo; Bong; 3-a rifuĝinto; Dub (oficiro); tatara soldato
* Tibor Kocsák: Anna Karenina - kuracisto; advokato
* Gábor Görgey: *Komámasszony, hol a stukker?* - K. Müller

## Liaj teatraj reĝisoraĵoj (elekto) 
* William Shakespeare: Hamleto; Romeo kaj Julieta; Makbeto
* Anton Ĉeĥov: Tri fratinoj

## Liaj kinaj filmaj roloj (elekto) 
* *Ballagó idő* (1976)
* *Üvegtigris* (2001) - aĉetanto
* *Üvegtigris 2.* (2006) - stultulo
* *Üvegtigris 3.* (2010) - Imre Mogyoró
* *Jézus - Apám nevében* (2017) - Judas
* *Szimpla manus* (2021) - oficiro
* en eksterlandaj filmoj hungaraj voĉoj ekzemple de Rowan Atkinson, Jack Black, Don Cheadle, Bradley Cooper, Robert Downey Jr., Cuba Gooding Jr., John Leguizamo, Mike Myers, Gary Oldman, Ben Stiller, Mark Wahlberg

## Liaj televidaj filmaj roloj (elekto) 
* *Székács a köbön* (1978)
* *Kisváros* (serio, 1996–1999) - Gábor Szabó
* *Könyveskép* (serio, 2005) - rusa oficiro
* *Kossuthkifli* (serio, 2015) - Batykó
* *A Gyakornok* (2021) - Robi

## Liaj elektitaj libroj 
* *Keselyűdal* (1995)
* *Kövek a zsebben* (2002)
* *Ablak az égre* (2008)

## Fontoj 
* oficiala paĝo
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj aktoroj
Kategorio:Hungaraj voĉoaktoroj
La Antigua (Leono)

**La Antigua** [laanTIgŭa] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *El Páramo* (Altebenaĵo aŭ Stepo), en la sudo de la provinco.

250px|eta|maldekstra|La provinco Leono en la regiono kaj *El Páramo* en la provinco.
[250px|eta|maldekstra|Komarkoj de la provinco Leono; *[El Páramo* (Altebenaĵo) sude, grizkolora.]]

## Geografio 
Ĝia municipa teritorio estas formata de kvin loĝlokoj nome La Antigua, Audanzas del Valle, Cazanuecos, Grajal de Ribera kaj Ribera de la Polvorosa, pri kio estas simbole en la blazono kvin preĝejturoj, okupas totalan areon de 54,70 km² kaj laŭ la demografia informo de la municipa censo fare de la INE en 2021, ĝi havis 351 loĝantojn. Ĝi perdis ĉirkaŭ 1 500 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 54 km de Leono, provinca ĉefurbo; trapasas la municipan teritorion rojaj alfluantoj de la riveroj Esla kaj Órbigo. Ĝi limas norde kun Zotes del Páramo, Laguna de Negrillos kaj Roperuelos del Páramo, sude kun Pozuelo del Páramo, San Adrián del Valle, Matilla de Arzón (Zamora) kaj Villaquejida, oriente kun Laguna de Negrillos, Villamandos kaj Villaquejida, kaj okcidente kun Pozuelo del Páramo kaj Roperuelos del Páramo.

## Historio 
En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (iam vitejoj, poste maizo kaj aliaj irigaciaj cerealoj) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

## Bildaro 

Iglesia de La Antigua (León).jpg|Preĝejo.
Campana en la Iglesia de Santa María de la Antigua (León).jpg|Sonorilo surmure de la preĝejo.

## Vidu ankaŭ 
* Municipoj de Provinco Leono

## Notoj 
Kategorio:Municipoj de Provinco Leono